EkBass/fiwiki-20250220-pages-articles huggingface dataset:
Hääyö (vuoden 1959 elokuva)

Hääyö on Erik Blombergin ohjaama suomalais-ruotsalais-puolalaisena yhteistyönä tehty historiallinen seikkailuelokuva vuodelta 1959. Taustaa, viitattu 10.3.2015 Se sai Suomessa teatteriensi-iltansa vasta tammikuussa 1962.Uusitalo, Kari: Kansan Elokuva Oy, Elonet, KAVI 4.10.2014. Viitattu 22.9.2016. Käsikirjoitus perustuu Émile Zolan novelliin "L'Attaque du Moulin" teoksessa Les Soirées de Médan (1880; "Rynnäkkö myllyä vastaan", suom. K. N-N. Työväen sanomalehti-o.y., (1906). Tuotantotiedot, viitattu 21.9.2013 Hääyö jäi Blombergin viimeiseksi pitkäksi ohjaukseksi, ja hän siirtyi sen jälkeen television pariin. Hän on itse sanonut elokuvasta, että sen tekeminen oli äärettömän raskasta: kun suomalaiset menivät Puolaan, kaikki sovittu oli tekemättä, työtottumukset olivat erilaiset, oli kielivaikeuksia, eikä Harriet Andersson ollut parhaassa mahdollisessa kunnossa. ==Tarina== Puolalaiskylässä on vuonna 1809 Napoleonin sotien aikaan tulossa häät. Vihittävänä sulhasensa kanssa on myllärin tytär, mutta kesken juhlan kylään ratsastaa joukko sotilaita, eikä hääyöstä tule sellainen kuin kuviteltiin. ==Arviot== Arviossaan eräs kriitikko luonnehtii yhteistyöelokuvaa rytmitykseltään epätasaiseksi, ja toteutus on jäänyt puolinaiseksi. Kömpelö jälkiäänitys pilaa tunnelmaa, joskin visuaalisesti onnistuneita hetkiä arvioija elokuvassa näkee.Henri Waltter Rehnström, Hääyö , Tv-maailma, 37/2013 sivu 25 ==Näyttelijät== ==Lähteet== Luokka:Vuoden 1959 suomalaiset elokuvat Luokka:Novelleihin perustuvat elokuvat Luokka:Suomalaiset historialliset draamaelokuvat Luokka:Puolalaiset draamaelokuvat Luokka:Vuoden 1959 ruotsalaiset elokuvat Luokka:Ruotsalaiset draamaelokuvat Luokka:Erik Blombergin ohjaamat elokuvat
Hääyö

Hääyö on häiden jälkeinen yö, jonka hääpari viettää yhdessä.Kielitoimiston sanakirja. Hääyöllä voidaan tarkoittaa myös seurakuntien Suomessa järjestämiä yöllisiä yhteisvihkimistilaisuuksia. Tilaisuuksissa pariskunnat voivat mennä naimisiin usein ilman ennakkoilmoittautumista ja vähällä vaivalla. Ensimmäinen hääyötapahtuma järjestettiin Vantaalla Pyhän Laurin kirkossa vuonna 2009, jonka jälkeen tapahtuma on levinnyt muualle Suomeen. Vantaalla tapahtuma on vakiintunut syyskuun kolmanteen perjantaihin. ==Lähteet== yö
Ville Ahlgren

Ville Johannes Ahlgren (s. 6. lokakuuta 1993 Pori) on suomalainen jääkiekkoilija, pelipaikaltaan oikea laitahyökkääjä. ==Ura== ===Seuraura=== Ahlgren on Porin Ässien kasvatti. Hän oli kaudella 2008–2009 joukkueen C-nuorten paras pistemies ja syöttäjä SM-karsinnoissa tehoilla 7+12=19. Ahlgren pelasi seuraavan kauden 2009–2010 MWEHL:ää Dallas Starsin B-juniorijoukkueessa, mutta hän palasi Ässiin kaudeksi 2010–2011. Kaudeksi 2011–2012 Ahlgren oli palaamassa Pohjois-Amerikkaan ja siirtymässä USHL- joukkue Sioux City Musketeersin riveihin, mutta hän jatkoi uraansa kuitenkin Espoo Bluesin A-nuorissa, joiden toiseksi paras pistemies Ahlgren oli Juuso Ikosen kanssa tehoilla 16+25=41. Kaudeksi 2012–2013 Ahlgren nostettiin Bluesin SM-liigarinkiin. Hän ei kuitenkaan tehnyt vielä liigadebyyttiään, vaan kausi kului kokonaan joukkueen A-nuorissa, joiden kolmanneksi paras pistemies Ahlgren oli tehoilla 14+28=42. Hän voitti kauden päätteeksi A-nuorten SM- hopeaa. Ahlgren palasi kaudeksi 2013–2014 vuoden mittaisella sopimuksella kasvattajaseuraansa Porin Ässiin. Hän teki liigadebyyttinsä kauden 2013–2014 neljännessä ottelussa 21. syyskuuta 2013 Espoo Bluesia vastaan. Liigauransa avausmaalin Ahlgren teki 29. marraskuuta 2013 vieraissa Hämeenlinnan Pallokerhoa vastaan. Kaikkiaan hänen tulokaskautensa toi 31 runkosarjaottelussa tehot 2+2=4. Ahlgren pelasi kauden aikana myös Ässien A-nuorissa, joissa hän voitti kauden päätteeksi SM-pronssia. Tammikuussa 2014 Ahlgren teki kahden vuoden mittaisen jatkosopimuksen Ässien kanssa. Kaudeksi 2016–2017 Ahlgren siirtyi vuoden mittaisella sopimuksella Ranskan Ligue Magnusin HC Chamonix-Morzineen. Hän pelasi loukkaantumisten takia kuitenkin vain 11 ottelua jääden ilman tehopisteitä. Tammikuussa 2017 Ahlgren jätti joukkueen ja palasi Suomeen henkilökohtaisiin syihin vedoten. Hän ei pelannut loppukaudella enää missään. Kaudeksi 2017–2018 Ahlgren siirtyi vuoden mittaisella sopimuksella Mestis-joukkue Kokkolan Hermekseen. ===Maajoukkueura=== Ahlgren on pelannut yhteensä 12 nuorten ja kahdeksan poikien maaottelua. ==Tilastot== 2013–2014 Ässät SM-liiga 31 2 2 4 6 – – – – – 2014–2015 TuTo Mestis 8 2 3 5 6 – – – – – Ässät SM-liiga 46 2 5 7 6 – – – – – 2015–2016 Ässät SM-liiga 46 0 2 2 12 – – – – – 2016–2017 HC Chamonix-Morzine Ranska 11 0 0 0 2 – – – – – 2017–2018 Hermes Mestis 47 6 13 19 10 – – – – – 3 kautta yhteensä SM-liiga 123 4 9 13 24 – – – – – 2 kautta yhteensä Mestis 55 8 16 24 16 – – – – – 1 kausi yhteensä Ranska 11 0 0 0 2 – – – – – ==Lähteet== * * ===Viitteet=== Luokka:Suomalaiset jääkiekkoilijat Luokka:Vuonna 1993 syntyneet Luokka:Elävät henkilöt
Virtakerttuli

Virtakerttuli (Myiothlypis fulvicauda) on kerttulien heimoon kuuluva varpuslintu. ==Levinneisyys== Virtakerttulia tavataan laajalla alueella Keski- Amerikan eteläosissa ja Etelä-Amerikan luoteisosissa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Inkakerttulit
Jokikerttuli

Jokikerttuli (Myiothlypis rivularis) on kerttulien heimoon kuuluva varpuslintu. ==Levinneisyys== Jokikerttulia tavataan Argentiinassa, Boliviassa, Brasiliassa, Ranskan Guianassa, Guyanassa, Paraguayssa, Surinamessa ja Venezuelassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Inkakerttulit
Jukataninkerttuli

Jukataninkerttuli (Granatellus sallaei) on kardinaalien heimoon kuuluva varpuslintu. ==Levinneisyys== Jukataninkerttulia tavataan Belizessä, Guatemalassa ja Meksikossa. Sen kannaksi arvioidaan 20 000–49 999 yksilöä. Lajin kannankehitys on laskeva. Sen ei kuitenkaan uskota olevan vaarassa, ja laji on luokiteltu elinvoimaiseksi. ==Lähteet== Luokka:Kardinaalit (linnut)
Punavatsakerttuli

Punavatsakerttuli (Granatellus pelzelni) on kardinaalien heimoon kuuluva varpuslintu. ==Levinneisyys== Punavatsakerttulia tavataan Boliviassa, Brasiliassa, Ranskan Guianassa, Guyanassa, Surinamessa ja Venezuelassa. Sitä on kuvattu harvinaiseksi ja laikuttaisesti levittäytyneeksi, mutta sen kannankehitys on vakaa. Lajin ei uskota olevan vaarassa ja se on luokiteltu elinvoimaiseksi. ==Lähteet== Luokka:Kardinaalit (linnut)
Teponlinna

Teponlinna eli Alvettulan muinaislinna on Kanta-Hämeessä Hämeenlinnassa Hauhon Lautsian kylässä sijaitseva muinaislinna. == Linnavuori == Linnavuori sijaitsee Hauhon kirkolta 9,5 kilometriä pohjoisluoteeseen, Ilmoilanselästä noin kilometrin itään ja Vähäjärven itärannalla olevassa niemessä. Mäki kohoaa yli 20 metriä Vähäjärven pintaa korkeammalle ja sen rinteet ovat hyvin jyrkät koillisessa ja kaakossa. Koillissivulla sijaitsee myös jyrkänne. Muut rinteet ovat loivempia. Linnan suojavarustusten jäänteet muodostavat kivivallin, joka kiertää mäen lakea. Vallissa on aukko, joka on tulkittu linnan portiksi. Aukon molemmilla puolilla valli on viisi metriä leveä, mutta valli muuttuu kapeammaksi vallin loppupäitä lähestyttäessä. Kivivalli ja jyrkänne sulkevat sisällensä noin 200 m² suuruisen alueen. == Tutkimuksia == Linnavuorta ei ole tutkittu arkeologisilla kaivauksilla. Sitä on tutkittu pintapuolisesti vuosina 1935 (Jouko Voionmaa), 1945 (Oiva Keskitalo) ja 1983 (Jyri Saukkonen). == Hoitaminen ja opastus == Linnavuoren hoitoalue sisältää linna-alueen ja sen länsipuolisen metsän. Alueelta on poistettu näkyvyyttä estävää vesakkoa. Linnavuoren ohi johtavalle tiellä on tilaa parille pysäköitävälle autolle. Mäen huipulle johtava polku on helppo kiivetä terveelle ihmiselle. Osa rinteistä ovat pystysuoria ja reunalla on putoamisvaara. == Lähteet == == Aiheesta muualla == * Pakanamaa: Teponlinna (valokuvia) == Kirjallisuutta == * Koskimies, T., Y.: Hauhon Luopioisten ja Tuuloksen historia I, Hauhon, Luopioisten ja Tuuloksen kunnat, 1985 * Maula, V.: Alvettulan kahdeksantuhatta vuotta tutkimusten ja päätelmien valossa, 1979 * Nestori Leppäniemi, R. K.: Hauhon muinaisajan historia sanoin ja kuvin, Hauho-Seura Luokka:Hauho Luokka:Hämeenlinnan nähtävyydet Luokka:Suomen muinaislinnat Luokka:Hämeenlinnan historia
Debrecenin taistelu

Debrecenin taistelu oli Saksan Etelän armeijaryhmän ja 6. armeijan sekä Unkarin 3. armeijan välinen taistelu Neuvostoliiton Arorintaman joukkoja vastaan. Taistelu käytiin Debrecenin kaupungin lähistöllä Unkarissa 6.–29. lokakuuta 1944 välisenä aikana. Kaupunkia puolustivat tuolloin III armeijakunnan ja 23. panssaridivisioonan joukot sekä lisäjoukkoina 76. jalkaväkidivisioonan ja Panzerkorps Feldherrnhallen joukot. Taistelu päättyi ratkaisemattomana molempien osapuolten kärsiessä huomattavia tappioita. Taistelun seurauksena saksalaisten puolustus Budapestin liepeillä murtui, jolloin etenevät Neuvostojoukot onnistuivat piirittämään ja valtaamaan Budapestin muutamaa kuukautta myöhemmin. Luokka:Toisen maailmansodan itärintaman taistelut Luokka:Debrecen Luokka:Romanian taistelut Luokka:Unkarin taistelut
Inuyaman linna

Inuyaman linna () on linna Inuyamassa, Aichin prefektuurissa, Japanissa. Linnan rakennutti Oda Nobuyasu ja se valmistui vuonna 1537. Linnan keskustorni on vanhin edelleen pystyssä oleva puinen linnatorni Japanissa ja linna on nimetty Japanin kansalliseksi aarteeksi. == Lähteet == == Aiheesta muualla == * Inuyaman linnan virallinen sivu Luokka:Japanin linnat Luokka:Aichin prefektuuri
Frederick Hamilton-Temple-Blackwood

Frederick Temple Hamilton-Temple-Blackwood, Dufferinin ja Avan 1. markiisi (21. heinäkuuta 1826 Firenze, Toscana, Italia – 12. helmikuuta 1902 Clandeboye, lähellä Belfastia, Irlanti)Frederick Temple Hamilton-Temple- Blackwood, 1st marquess of Dufferin and Ava Encyclopædia Britannica Online Academic Edition. Viitattu 21.9.2013. oli brittiläinen diplomaatti. Hän toimi Kanadan kenraalikuvernöörinä 1872–1878 ja Intian varakuninkaana 1884–1888. Dufferin syntyi vanhaan skotlantilaiseen sukuun, joka oli asunut 1600-luvulta alkaen Irlannissa. Hänen isänsä oli Dufferinin 4. paroni. Dufferin kävi Etonin poikakoulua sekä Oxfordin Christ Church Collegea ja keskittyi valmistumisensa jälkeen joksikin aikaa tilustensa hoitoon Irlannissa. Hän sai päärinarvon 1850. Hänen diplomaattiuransa alkoi vuonna 1855 ja 1860 pääministeri Henry Palmerston lähetti hänet asiamiehenä Syyriaan selvittämään kristittyihin kohdistunutta verilöylyä. Dufferin vaikutti keskeisesti järjestelyihin, joilla Libanonin alue rauhoitettiin takaamalla sekä kristityille että muslimeille mahdollisuus osallistua hallintoon. Palattuaan kotimaahan liberaaleihin kuulunut Dufferin toimi 1864–1866 Intian asioiden ja 1866–1868 sotaministeriön alivaltiosihteerinä sekä 1868–1872 Lancasterin herttuakunnan kanslerina. Hän sai 1871 jaarlin arvon.Nordisk familjebok (1905), s. 613–614 Runeberg.org. Viitattu 21.9.2013. Toimiessaan vuosina 1872–1878 Kanadan kenraalikuvernöörinä Dufferin pyrki vahvistamaan tämän hiljattain luodun dominion yhtenäisyyttä sekä siteitä emämaahan. Sen jälkeen hän oli 1879–1881 suurlähettiläänä Pietarissa ja 1881–1884 Konstantinopolissa. Jälkimmäisenä kautena Britannia miehitti Ottomaanien valtapiiriin kuuluneen Egyptin. Tilannetta selvitellessään Dufferin vietti puoli vuotta (1882–1883) Kairossa Britannian erityisvaltuutettuna. Vuonna 1884 hänet nimitettiin varakuninkaaksi Intiaan, jossa hän pyrki lepyttelemään edeltäjänsä lordi Riponin uudistuksiin tyytymätöntä brittiväestöä. Hänen kaudellaan Burma valloitettiin ja yhdistettiin Brittiläiseen Intiaan vuonna 1886. Dufferin jätti Intian vuonna 1888, jolloin hän sai Dufferinin ja Avan markiisin arvon, Burman entisen pääkaupungin Avan mukaan. Dufferin toimi vielä suurlähettiläänä Roomassa 1888–1891 ja Pariisissa 1891–1896. Hän torjui Robert Salisburyn vuonna 1895 tarjoaman ulkoministerinsalkun ja vetäytyi seuraavana vuonna viettämään eläkepäiviään tiluksilleen Pohjois-Irlantiin. Dufferinin nimi tahrautui hänen viimeisinä elinvuosinaan hänen suostuttuaan johtokunnan puheenjohtajaksi London and Globe Finance Corporation -nimiseen yritykseen, jonka toimitusjohtaja Whitaker Wright paljastui huijariksi. ==Lähteet== ==Aiheesta muualla== Luokka:Kanadan kenraalikuvernöörit Luokka:Intian varakuninkaat Luokka:Brittiläiset diplomaatit Luokka:Suurlähettiläät Luokka:Jaarlit Luokka:Brittiläiset markiisit Luokka:Vuonna 1826 syntyneet Luokka:Vuonna 1902 kuolleet
Avoimien ohjelmien päivä

Avoimien ohjelmien päivä (eng. Software Freedom Day eli SFD) on vuosittainen syyskuun kolmantena lauantaina vietettävä juhla. Sen tarkoituksena on lisätä avoimeen lähdekoodiin perustuvien ohjelmistojen tunnettavuutta. Se järjestettiin ensimmäisen kerran vuonna 2004. ==Digital Freedom Foundation== Digital Freedom Foundation (DFF) on voittoa tavoittelematon organisaatio joka toimii virallisena järjestäjänä ja hoitaa lahjoituksen käsittelyn, sponsorointi sopimukset sekä tilityksen. DFF on saanut verovapauden Yhdysvalloissa, joka kattaa kaikki lahjoitukset. Organisaation alkuperäinen nimi oli Software Freedom International, mutta sen korvasi DFF vuoden 2011 alussa, jolloin siitä tuli myös Culture Freedom Day, Hardware Freedom Day ja Education Freedom Day päivien taustaorganisaatio.Digital Freedom Foundation - About DFF ==Avoimien ohjelmien päivä== Tapahtuman järjestää paikalliset yhteisöt, joiden toiminnasta lisää SFD wikissä . ==Tapahtumat== Aika Yhteisöt Maat Lähde 28\. elokuuta 2004 12 N/A linux.com 10\. syyskuuta 2005 136 60 linux.com SFD 2005 map 16\. syyskuuta 2006 180 70 SFD 2006 map 15\. syyskuuta 2007 286 80 SFD 2007 map 20\. syyskuuta 2008 563 90 SFD 2008 map 19\. syyskuuta 2009 700 90 SFD 2009 map 18\. syyskuuta 2010 397 90 SFD 2010 map 17\. syyskuuta 2011 442 87 SFD 2011 map 15\. syyskuuta 2012 301 73 SFD 2012 map 21\. syyskuuta 2013 316 81 SFD 2013 map 20\. syyskuuta 2014 197 59 SFD 2014 map 19\. syyskuuta 2015 141 47 SFD 2015 map 17\. syyskuuta 2016 128 51 SFD 2016 map 16\. syyskuuta 2017 88 44 SFD 2017 map * Luvut ennen vuotta 2007 ovat arvioita ja heittelevät eri lähteistä riippuem. ==Sponsorit== Alussa suurin sponsori oli Linux järjestelmä Ubuntun valmistanut Canonical Ltd.. Myöhemmin muun muassa IBM, Sun MicrosystemsSun Collaborates with Software Freedom International to Connect More than 25,000 Developers and Students in 30 Countries for Software Freedom Day 2009 , DKUUG, Google, Red Hat, Linode, Nokia, MakerBot Industries, FSF sekä FSFE liittyivät sponsoreiden joukkoon. ==Lähteet== ==Aiheesta muualla== * Software Freedom Day * Digital Freedom Foundation Luokka:Kansainväliset vuosipäivät Luokka:Tietoisuuspäivät Luokka:Syyskuun juhlapäivät
Viheltäjäkerttuli

Viheltäjäkerttuli (Catharopeza bishopi) on kerttulien heimoon kuuluva varpuslintu. ==Levinneisyys== Viheltäjäkerttulia tavataan kotoperäisenä St Vincentin saarella. Sen kannaksi arvioidaan 3 000–5 000 yksilöä, ja sen kannankehitys on laskeva. Laji on luokiteltu erittäin uhanalaiseksi, koska sen levinneisyysalue on hyvin pieni, ja elinympäristöt alueella ovat vähenemässä. ==Lähteet== Luokka:Kerttulit Luokka:Uhanalaiset linnut
Viirupääkerttuli

Viirupääkerttuli (Helmitheros vermivorum) on kerttulien heimoon kuuluva varpuslintu. ==Levinneisyys== Viirupääkerttulia tavataan pesivänä Yhdysvaltain itäosissa ja talvehtivana Väli-Amerikassa. Sen populaation on hyvin suuri, ja sen kannankehitys on nouseva. Laji on luokiteltu elinvoimaiseksi. ==Lähteet== Luokka:Kerttulit
Vepsän ylänkö

Vepsän ylänkö (, ) sijaitsee Äänisen eteläpuolella Venäjän Leningradin ja Vologdan alueiden rajalla. Sen korkein kohta on Malgora (304 metriä merenpinnasta). Ylänkö toimii Itämeren ja Kaspianmeren altaiden vedenjakajana. Seudulla on paljon karstijärviä. Luonnonsuojelualueita ovat Vepsän metsän luonnonpuisto ja Šimozeron rauhoitusalue. ==Lähteet== Luokka:Leningradin alue Luokka:Venäjän vuoristot Luokka:Vologdan alue Luokka:Venäjän ylängöt Euroopassa
Ooh La La

Ooh La La on yhdysvaltalaisen poplaulajan Britney Spearsin kappale vuonna 2013 julkaistun Smurffit 2 -elokuvan soundtrackiltä. Kappaleen sanoittivat Bonnie McKee, Jacob Kasher Hindlin, Lola Blanc, sekä Fransisca Hall ja tuottivat Lukasz "Dr. Luke" Gottwald, Joshua "Ammo" Coleman sekä Henry "Cirkut" Walter. Kappale on sisällytetty Just Dance -pelisarjan viidenteen, Just Dance 2014 -peliin. ==Kappalelista== * 1. "Ooh La La" (esittäjänä Britney Spears) - 4:17 * 2. "Vacation" (esittäjänä GRL) - 3:36 Saksalainen CD-single * 1. "Ooh La La" - 4:14 * 2. "Ooh La La" (Instrumental) - 4:14 ==Listasijoitukset== Listat (2013) Sija Belgia (Ultratip Flanderi) 11 Belgia (Ultratip Vallonia) 8 Kanada (Canadian Hot 100) 6 Kroatia (HRT) 33 Ranska (SNEP) 73 Saksa (Media Control AG) 86 Unkari (Mahasz) 5 Japani (Japan Hot 100) 54 Etelä-Korea (GAON International Chart) 1 Britannia (Britannian singlelista) 72 Yhdysvallat (Billboard Hot 100) 54 Yhdysvallat (Billboard Pop Songs) 21 ==Lähteet== Luokka:Vuoden 2013 kappaleet Luokka:Britney Spearsin kappaleet
Lymykerttuli

Lymykerttuli (Limnothlypis swainsonii) on kerttulien heimoon kuuluva varpuslintu. ==Levinneisyys== Lymykerttulia tavataan pesivänä Yhdysvaltain kaakkoisosissa ja talvehtivana Väli-Amerikassa. Sen populaation on hyvin suuri ja kannankehitys nouseva. Laji on luokiteltu elinvoimaiseksi. ==Lähteet== Luokka:Kerttulit
Vepsän metsä

Vepsän metsä (, ) on luonnonpuisto Leningradin alueen Podporožjen, Tihvinän, Boksitogorskin ja Lotinapellon piireissä Venäjällä. Vuonna 1999 perustetun luonnonpuiston pinta-ala on 1 891 neliökilometriä. Sen tehtävänä on seudun alkuperäisinä säilyneiden taigavyöhykkeen metsien ja soiden, Itämeren ja Kaspianmeren vedenjakajalla sijaitsevien vesistöjen, harvinaisten eläin- ja kasvilajien sekä alueella asuvien vepsäläisten perinteisen kulttuurin suojelu, tutkimus ja popularisoiminen muun muassa retkeilykäytön avulla. Matkailijoita palvelee kymmenen vierasmajaa Tihvinän ja Podporožjen piirin kylissä. Perinteisestä kansankulttuurista kertovat muun muassa Ladvan Makarjinskojen kylän sekä Pašozeron museot. Vinnitsyssä on vepsäläinen kulttuurikeskus, joka järjestää vuosittain Elämän puu -nimisen folklorejuhlan. == Lähteet == == Aiheesta muualla == * Vepsän metsä -luonnonpuiston sivusto * Vepsän metsä Leningradin alueen kulttuuri -tietosanakirjassa Luokka:Leningradin alueen luonnonsuojelualueet
Hispaniolanviherkerttuli

Hispaniolanviherkerttuli (Microligea palustris) eli aiemmalta nimeltään haitinviherkerttuli on hisoaniolantangarojen heimoon kuuluva varpuslintu. Aiemmin laji luettiin kerttuleihin ==Levinneisyys== Hispaniolanviherkerttulia tavataan Haitissa ja Dominikaanisessa tasavallassa. Sitä on kuvattu melko yleiseksi, mutta sen kannankehitys on laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Hispaniolantangarat
Mustahilkkakerttuli

Mustahilkkakerttuli (Cardellina rubrifrons) on kerttulien heimoon kuuluva varpuslintu. ==Levinneisyys== Mustahilkkakerttulia tavataan pesivänä Yhdysvaltain eteläosissa ja Pohjois-Meksikossa sekä talvehtivana etelämpänä Keski-Amerikassa. Sen populaation on hyvin suuri, mutta kannankehitys laskeva. Lajin ei kuitenkaan uskota olevan vaarassa, ja se on luokiteltu elinvoimaiseksi. ==Lähteet== Luokka:Tulikerttulit
Saksan 23. panssaridivisioona

23\. panssaridivisioona () oli maaliskuussa 1942 Ranskassa perustettu Saksan maavoimienn panssariyhtymä toisessa maailmansodassa. == Perustaminen == Divisioona perustettiin 21. syyskuuta 1941 Pariisin ympäristössä, jolloin se liitettiin armeijaryhmä D:n 1. armeijaan. Esikunta muodostettiin alueella olleen 101. panssariprikaatista ja kahdesta vasta perustetusta jalkaväkirykmentistä. Divisioonan kalustona olivat sotasaalispanssarivaunut, joiden tarjoama suoja ja aseistus olivat alimitoitettuja itärintaman olosuhteisiin. == Historia == Divisioona määrättiin 10. maaliskuuta 1942 itärintamalle Etelän armeijaryhmän 6. armeijaan Harkovan lähelle armeijanreserviksi ja se liitettiin LI armeijakuntaan 12. toukokuuta. Se antautui 8. toukokuuta 1945. ==Komentajat == Divisioonankomentajina olivatLexikon der Wehrmacht: * kenraaliluutnantti Hans Freiherr von Boineburg- Lengsfeld 25. syyskuuta - 16. marraskuuta 1941 * kenraalimajuri Heinz-Joachim Werner-Ehrenfeucht 16.-22. marraskuuta 1941 * kenraaliluutnantti Hans Freiherr von Boineburg-Lengsfeld 22. marraskuuta 1941 - 20. heinäkuuta 1942 * kenraalimajuri Erwin Mack 20. heinäkuuta - 26. elokuuta 1942 * kenraaliluutnantti Hans Freiherr von Boineburg-Lengsfeld 26. elokuuta - 26. joulukuuta 1942 * panssarikenraali Nikolaus von Vormann 26. joulukuuta 1942 - 25. lokakuuta 1943 * kenraalimajuri Ewald Kräber 25. lokakuuta - 1. marraskuuta 1943 * kenraalimajuri Heinz-Joachim Werner-Ehrenfeucht 1.-18. marraskuuta 1943 * kenraalimajuri Ewald Kräber 18. marraskuuta 1943 - 9. kesäkuuta 1944 * kenraaliluutnantti Josef von Radowitz 9. kesäkuuta 1944 - antautumiseen ==Lähteet== * * ===Viitteet=== 23
23\. divisioona

23\. divisioona voi tarkoittaa seuraavia asioita: == Asevoimien yhtymät == ;Suomi * 23. divisioona (talvisota) ;Muut maat * Saksan 23. jalkaväkidivisioona * Saksan 23. panssaridivisioona
Victor Bruce Elgin

Victor Alexander Bruce, Elginin 9. jaarli (16. toukokuuta 1849 lähellä Montrealia, Kanada – 18. tammikuuta 1917 Dunfermline, Skotlanti)Victor Alexander Bruce, 9th earl of Elgin Encyclopædia Britannica Online Academic Edition. Viitattu 21.9.2013. oli brittiläinen poliitikko, joka toimi Intian varakuninkaana vuosina 1894–1899. Victor Elginin isä oli Kanadan kenraalikuvernöörinä ja lyhyen aikaa Intian varakuninkaanakin toiminut James Bruce, Elginin 8. jaarli. Hänen isoisänsä oli diplomaatti Thomas Bruce, Elginin 7. jaarli. Elgin kävi Etonin poikakoulua sekä Oxfordin Balliol Collegea ja peri 1863 isänsä jaarlin arvon. Sukunsa tavoin hän tuki liberaaleja ja toimi hovin varainhoitajana sekä yleisten töiden ministerinä William Gladstonen lyhytikäisen hallituksen aikana 1886. Vuonna 1894 Elgin nimitettiin Intian varakuninkaaksi. Hänen kautenaan Intiaa koettelivat taloudellisesti niukat ajat, ruttoepidemiat, nälänhädät, rajaselkkaukset ja sisäiset levottomuudet. Elgin jätti virkansa vuonna 1899 ja hänet nimitettiin sukkanauharitarikunnan jäseneksi.Nordisk familjebok (1905), s. 321 Runeberg.org. Viitattu 21.9.2013. Elgin johti vuosina 1902–1903 buurisodan käyntiä tutkinutta arvovaltaista komiteaa. Hän toimi vielä siirtomaaministerinä Henry Campbell-Bannermanin hallituksessa 1905–1908. Tuolloin saavutettu sovinto buurien kanssa oli kuitenkin lähinnä pääministerin toiminnan ansiota. Elgin myös vastusti suunnitelmia siirtomaiden kuten Intian sisäisen hallinnon uudistamisesta. ==Lähteet== ==Aiheesta muualla== Luokka:Intian varakuninkaat Luokka:Jaarlit Luokka:Vuonna 1849 syntyneet Luokka:Vuonna 1917 kuolleet
Saksan 24. panssaridivisioona

24\. panssaridivisioona () oli marraskuussa 1941 perustettu Saksan maavoimienn panssariyhtymä toisessa maailmansodassa. == Perustaminen == Wehrkreis I perusti divisioonan 28. marraskuuta 1941 Stablackin harjoitusalueella. Divisioonan runkona oli Königsbergiin sijoitettu 1. ratsuväkidivisioona. == Historia == Divisioona liitettiin 4. panssariarmeijaan itärintaman Etelän armeijaryhmään. Joulukuun lopulla 1942 divisioona joutui saarroksiin Stalingradissa, jossa se tuhoutui muiden joukkojen mukana. Divisioona perustettiin uudelleen maaliskuussa 1943 ja se osallistui sotatoimiin Normandiassa ja Italiassa ennen siirtoaan itärintamalle, jossa se kärsi raskaita tappioita Kiovan ympäristössä sekä Dneprin varrella. Keväällä 1944 divisioona osallistui ensimmäisen Jassy-Kishinev hyökkäyksen Targu Frumosin taisteluun. Sodan lopulla se osallistui taisteluihin Puolassa, Unkarissa ja Slovakiassa ennen antautumistaan brittijoukoille toukokuussa 1945. ==Komentajat == Divisioonankomentajina olivatLexikon der Wehrmacht: * ratsuväenkenraali Kurt Feldt 28. marraskuuta 1941 - 15. huhtikuuta 1942 * kenraaliluutnantti Arno von Lenski 15. huhtikuuta 1942 - 1. maaliskuuta 1943 * kenraaliluutnantti Maximilian Freiherr von Edelsheim 1. maaliskuuta 1943 - 1. elokuuta 1944 * kenraalimajuri Gustav-Adolf von Nostiz-Wallwitz 1. elokuuta 1944 - 25. maaliskuuta 1945 * majuri Rudolf von Knebel Döberitz 25. maaliskuuta 1945 - antautumiseen ==Lähteet== * ===Viitteet=== == Aiheesta muualla == 24
Tela (koneen osa)

Tela on rullan- tai sylinterinmuotoinen koneen tai työkalun osa. Paljon erilaisia teloja on paperikoneissa, painokoneissa, kopiokoneissa ja vinsseissä. Myös mankeleissa ja pastakoneissa on teloja. Telat voivat olla umpinaisia tai onttoja. Telat valmistetaan usein metallista, mutta kevytrakenteisempia teloja voidaan tehdä vaikka muovista. Teloissa voi olla esimerkiksi kuminen pinnoitus. Käytössä kuluneita teloja voidaan hioa ja pinnoittaa uudelleen. Telaa voidaan käyttää myös sellaisenaan materiaalien levittämiseen (esimerkiksi maalaustela). == Katso myös == * Telaketju - ketju, joka kulkee telojen päällä Luokka:Konetekniikka
Ali Ai Ligang

Ali Ai Ligang on kansantanssi Assamin osavaltiosta, Intiasta. Tanssi on koillis-Assamilaisen Mishing -yhteisön saman nimisen Ali Ai Ligang -festivaalin tanssi. Tanssin tarkoituksena on antaa lahjoja jumaluuksille. Luokka:Intialainen tanssi Luokka:Assam
Bihu

thumb|Tanssinäytös Guwahatissa, Assamissa. Bihu on kansantanssi Assamin osavaltiosta, Intiasta. Tanssi kuuluu Bihu -festivaaliin. Tätä iloista tanssia esittävät sekä nuoret miehet että naiset. Tanssin liikkeille ovat tunnusomaisia vauhdikkaat askeleet ja nopeat käsien liikket. Tanssijat ovat pukeutuneet värikkäisiin Assamilaisiin perinneasuihin. Tanssia säestetään suurella kannettavalla Dhol-rummulla, Pepa-torvella ja Gagana -nimisellä bamburuo´osta tehdyllä matalaäänisellä puhaltimella. books.google.fi/books?id=oP4vH-4oSEcC&pg;=PA117&lpg;=PA117&dq;=gagana+instrument&source;=bl&ots;=PMVy0T2unc&sig;=4CwfqS_Jof0oOScFPBmcQ9OlIy0&hl;=fi&sa;=X&ei;=rQA- UrmyPMOp4gTKsIDYBg&ved;=0CDEQ6AEwAA#v=onepage&q;=gagana instrument&f;=false Dilip Ranjan Barthakur: The Music and Musical Instruments of North Eastern India, sivu 117, Mittal Publications 2003, ISBN 8170998816, 9788170998815] == Lähteet == == Aiheesta muualla == Luokka:Intialainen tanssi
Jhumur Nach

Jhumur Nach on kansantanssi Assamin osavaltiosta, Intiasta. Tanssi on teenpoimijoiden kehittämä "synteesitanssi". Tanssia esittävät yleensä pojat ja tytöt ja joskus tytöt yksinään. Kauniissa ja yleisesti vierailijoillekin teeviljelmillä esitetyssä tanssissa liikutaan tarkkojen jalkaliikkeiden mukaisesti tanssijoiden ollessa "lukkiutuneena" toistensa vyötäsille. Tanssia esitetään lyömäsoittimen, mm. Madal-rummun säestyksellä. Luokka:Intialainen tanssi
Bagurumba

Bagurumba on kansantanssi Assamin osavaltiosta, Intiasta. Vain tyttöjen esittämässä tanssissa liikutaan hitaasti muodostelmissa levitetyin käsin. Tytöt ovat pukeutuneina perinteisiin värikkäisiin Bodo-heimon pukuihin. Tanssia säestetään Bodojen perinteisillä soittimilla. Tätä tanssia voi nähdä Bodojen asuinalueilla: Kokrajharissa, Bongaigaonissa, Nalbarissa, Darrangissa ja Sonitpurissa. Luokka:Intialainen tanssi
Falcon (auto)

Falcon oli vuosina 1921-1926 valmistettu saksalainen automerkki, jota valmisti Falcon Automobilwerke GmbH. Falcon-autotehdas valmisti keskiluokan autoja. Kesällä 1921 esiteltiin malli Falcon Modell 6/20 PS. Sen korvasi vuoden 1924 lopussa malli Modell 6/30 PS, jossa oli mekaaniset jarrut kaikissa pyörissä. Auton urheiluversiossa moottorin teho oli 40 hv (29 kW). Mallien 6/20 ja 6/30 numerot tarkoittavat verohevosvoimia ja todellista tehoa. Falcon CA 6 oli pieni urheiluauto, jonka ostaja saattoi valita kolmi- tai nelipaikkaisen avomallin tai kolmipaikkaisen limousinen. CA 6:ssa oli 4-sylinterinen sivuventtiilimoottori, jonka tilavuus oli 1,5 litraa ja teho 20 hv (14 kW) kierrosnopeudella 2500. CA 6:n huippunopeus oli 75 km/t. Tällä autolla tehdas osallistui autokilpailuihin. Falcon CA 6:lla oli maine hyvänä, luotettavana ja tehokkaana autona. http://www.roehrauto.de/html/falcon.html CA 6:n seuraaja vuodesta 1924 lähtien oli CA 8. Siinä oli kahden litran kuusisylinterinen moottori, joka tuotti 50 hv eli 37 kW. Moottorin sylinterien tiivistyksessä oli kuitenkin puutteita. Lisäksi tehdas valmisti mallia Falcon Typ T VI. Kaikkiaan Falcon-tehdas valmisti noin 400 autoa. Tammikuussa 1923 tuotanto siirrettiin Ober-Ramstadtiin, koska aiemman Sontheimin tehtaan tilat eivät enää riittäneet. Samoihin aikoihin tehdas kärsi myös Saksan korkeasta inflaatiosta. Vuoden 1926 alussa Falcon-autotehdas myytiin Röhr Auto AG:lle, joka valmisti siinä vuosina 1928–1935 Röhr-autoja. == Lähteet == Luokka:Saksalaiset automerkit Luokka:1920-luvun autot
Panthi

Panthi on uskonnollinen kansantanssi Chhattisgarhin osavaltiosta, Intiasta. Tanssi kuuluu Satnamien uskonnollisiin perinteisiin. Sitä esitetään Maghni Purnima -juhlassa, jota vietetään Satnami-yhteisön gurun, Guru Ghasidasin syntymäpäiväjuhlien kunniaksi. Tanssi kehittyy ja muuttuu yhä jatkuvasti ja siihen lisätään uusia askelia ja liikeratoja. Tanssijat liikkuvat palvontapaikaksi rakennetun tornin, "Jaitkhambin" ympärillä laulaen uskonnollisia lauluja. Laulut kuvastavat mm. Nirvanaa, ja gurun maallisesta elämästään luopumista sekä välittävät suurten intialaisten runoilijoiden, kuten Kabirin, Ramdasin, Dadun ym. opetuksia. Tanssijat jatkavat tanssiaan taivutellen kehoaan ja heiluttaen käsiään pyrkien kohti uskonnollista hurmosta. Rytmin kiihtyessä tanssiin tulee mukaan akrobatiaa tanssijoiden joskus myös rakentaessa ihmispyramideja. Luokka:Intialainen tanssi
Kim-Jussi Nurmela

Kim-Jussi Nurmela (s. 6. toukokuuta 1978 Teuva) on suomalainen painija, joka kilpaili sekä kreikkalais-roomalaisessa painissa että vapaapainissa. Hän edusti aktiiviurallaan Seinäjoen Paini-Miehiä, Helsingin Paini-Miehiä, Nurmon Jymyä ja Ilmajoen Kisailijoita. Häntä valmensivat Hannu Rantala ja Jouko Salomäki. Nurmela sijoittui Kantonin MM-kilpailuissa 2006 viidenneksi kreikkalais-roomalaisen painin 84 kg:n sarjassa. Hän hävisi pronssiottelussa iranilaiselle Saman Tahmasebille. EM-kilpailuissa hän oli viides kreikkalais- roomalaisen painin 74 kg:n sarjassa 2004 ja 84-kiloisissa 2007. Junioreiden EM-kilpailuissa hän sijoittui neljänneksi vapaapainin 65 kg:n sarjassa 1998. Sotilaiden MM-kilpailuissa hän oli parhaimmillaan neljäs kreikkalais- roomalaisen painin 69 kg:n painoluokassa 2000. Nurmela saavutti Pohjoismaiden- mestaruuskilpailuissa pronssia kreikkalais-roomalaisen painin 74 kg:n sarjassa 2003. Hän voitti nuorten Pohjoismaiden-mestaruuden kreikkalais-roomalaisen painin 62 kg:n painoluokassa 1996. Hän voitti vapaapainissa Suomen-mestaruuden 52-kiloisissa 1994, 63-kiloisissa 1997 ja 1998, 69-kiloisissa 1999, 2000 ja 2001 sekä 84-kiloisissa 2006. SM-hopeaa hän sai 62-kiloisissa 1995 sekä SM- pronssia 62-kiloisissa 1996 ja 84-kiloisissa 2004. Kreikkalais-roomalaisessa painissa hän voitti Suomen-mestaruuden 74-kiloisissa 2003 ja 2004. SM-hopeaa hän sai 84-kiloisissa 2008 ja SM-pronssia 69-kiloisissa 2001. == Lähteet == Luokka:Suomalaiset kreikkalais-roomalaisen tyylin painijat Luokka:Suomalaiset vapaapainijat Luokka:Vuonna 1978 syntyneet Luokka:Elävät henkilöt
Ao No Exorcist

Ao no Exorcist (青の祓魔師（エクソシスト）Ao no Ekusoshisuto), englanniksi Blue Exorcist, on japanilainen mangasarja, jonka on kuvittanut ja käsikirjoittanut Kazue Katō. Sarja alkoi ilmestyä Shueishan kustantamassa Jump SQ -lehdessä vuoden 2009 huhtikuussa. Sarjan englanninkielinen käännös alkoi ilmestyä vuoden 2011 huhtikuussa. Sarjasta tehtiin vuonna 2011 animesarja ja vuonna 2012 anime- elokuva. Vuonna 2012 sarjan pohjalta tehtiin myös näytelmä. Vuonna 2017 ilmestyi animesarjan toinen tuotantokausi, Ao no Exorcist: Kyōto Fujō-ō-hen (青の祓魔師 京都不浄王篇) (englanniksi Blue Exorcist: Kyoto Saga).http://blueexorcist.com/ Joulukuussa 2022 ilmoitettiin, että animesarjasta on tulossa kolmas tuotantokausi. == Juoni == Sarjan maailma koostuu kahdesta ulottuvuudesta, Assiah'sta, ihmisten maailmasta, ja Gehennasta, demonien maailmasta. Manaajiksi (Exorcist) kutsutut henkilöt suojelevat Assiah'ta sinne tunkeutuvilta demoneilta. Sarja kertoo teinipoika Rin Okumurasta, joka on yhdessä veljensä Yukion kanssa kasvanut manaajamestari Shiro Fujimoton huostassa. Eräänä päivänä Rin saa selville, että hän ja Yukio ovat Saatanan, kaikkein vahvimman demonin, poikia. Kun Rin näkee Fujimoton kuolevan tämän suojellessa Riniä Saatanalta, vetää hän demonimiekka Kurikaran tupestaan, jolloin Rinin Saatanalta perityt voimat pääsevät valloilleen. Rin päättää värväytyä True Cross Academyyn, jossa hän aikoo itse tulla manaajaksi ja lopulta kukistaa Saatanan. == Vastaanotto == Sarja on saanut hyvän vastaanoton, ja vuoden 2016 marraskuuhun mennessä sitä on myyty yli 15 miljoonaa kappaletta. == Lähteet == Luokka:Mangasarjat Luokka:Animesarjat Luokka:Toiminta-anime ja -manga
Warwickin linna

Warwickin linna on linnoitus Warwickin kaupungissa Englannissa. Ensimmäisen, vallihaudasta ja paaluvarustuksesta koostuneen linnoituksen tälle paikalle teki Vilhelm Valloittaja. Vuonna 1260 sen tilalle rakennettiin kivinen linnoitus. Vuodesta 1978 linna on kuulunut vahakabinetistaan tunnetulle Tussaud-yhtiölle, joka on kehittänyt siitä matkailunähtävyyden. == Historia == Vilhelm Valloittaja nimitti linnanpäälliköksi Henry de Beaumontin vuonna 1068, joka oli silloin korkeintaan 20-vuotias. Hänestä tuli ensimmäinen Warwickin jaarli vuonna 1088. Jaarli Thomas de Beaumontin kuoltua vuonna 1242 linnan peri hänen siskonsa Margery Linna siirtyi Sir Fulke Grevillen omistukseen vuonna 1604. Vuonna 1969 Warwickin linnan silloinen haltija Charles Greville muutti Roomaan vältelläkseen Britannian tuloveroja. Myöhemmin hän luovutti linnan pojalleen David Robin Francis Guy Grevillelle välttyäkseen perintöverolta. Greville myi linnan julkisen skandaalin saattelemana vuonna 1978 Madame Tussauds -yhtiölle, joka teki linnasta turistinähtävyyden. == Lähteet == == Aiheesta muualla == *Linnan kotisivut Luokka:Englannin linnat Luokka:Warwick Luokka:Warwickshiren rakennukset ja rakennelmat
Raut Nacha

Jhumur Nach on perinteinen kansantanssi Jharkhandin alueelta, Intiasta. Tanssi on uskonnollinen, ja sitä tanssiitaan Krishnan kunniaksi. Tanssijat ovat yadava/yaduvanshi-kastia, joita pidetään Krishnan jälkeläisiä. Tanssi suoritetaan hindujen "Dev Udhni Ekadashin" aikaan, joka tarkoittaa Hindujen kalenterissa jumalten heräämisen aikaa heidän oltuaan lyhyellä levollaan. Tanssilla on läheinen yhteys hindumytologiassa esiintyneeseen Krishnan tanssiin Gopien, eli kylän paimentyttöjen kanssa (Krishnan Ras Leela). Luokka:Intialainen tanssi
Aljona Zavarzina

Aljona Igorevna Zavarzina (, s. 27. toukokuuta 1989 Novosibirsk, Venäjän SFNT, Neuvostoliitto) on venäläinen lumilautailija, olympiamitalisti ja maailmanmestari. Zavarzina voitti parisuurpujottelun maailmanmestaruuden La Molinassa 2011http://yle.fi/urheilu/parisuurpujottelun_voitot_itavaltaan_ja_venajalle/5308723 ja oli hopealla Kreischbergissa 2015. Vancouverin talviolympialaisissa 2010 hän sijoittui parisuurpujottelussa 17:nneksi.Olympics at Sports-Reference.com Sotšin talviolympialaisissa 2014 hän saavutti parisuurpujottelussa olympiapronssia.http://yle.fi/urheilu/avioparin_uskomaton_paiva__molemmat_olympiamitaleille_vain_minuuttien_sisalla/7097308 Zavarzina on naimisissa lumilautailun olympiavoittaja Vic Wildin kanssa. == Lähteet == * Alyona Zavarzina Bio, Stats and Results Olympics at Sports- Reference.com * === Viitteet === Luokka:Venäläiset lumilautailijat Luokka:Venäläiset olympiamitalistit Luokka:Vuonna 1989 syntyneet Luokka:Elävät henkilöt
Jami Hirvonen

Jami Hirvonen (s. 15. lokakuuta 1972 Kouvola) on suomalainen entinen yleisurheilija. Kouvolan Urheilijoita ja Lappeenrannan Urheilu-Miehiä edustanut Hirvonen voitti pituushypyn Suomen mestaruuden vuonna 1995 Lapualla, jossa hän hyppäsi myös ennätyksensä 765. Vuonna 1997 Hirvonen saavutti SM- hopeaa ja 1998 SM-pronssia 4 × 100 metrin viestijuoksussa Lappeenrannan Urheilu-Miesten joukkueessa. == Lähteet == *Tilastopaja Luokka:Suomalaiset pituushyppääjät Luokka:Suomalaiset pikajuoksijat Luokka:Vuonna 1972 syntyneet Luokka:Elävät henkilöt
Altdahnin linna

Altdahnin linna on linnoitus Saksassa Rheinland-Pfalzin osavaltiossa Dahnin kaupungin itäpuolella. Vanhimmat osat ovat vuodelta 1100. Kolmen linnan ryhmän muodostavat Altdahn, Grafendahn ja Tanstein tunnetaan myös nimellä Dahnin linnat. Altdahn on näistä pohjoisimpana. Se vaurioitui useissa hyökkäyksissä, ja vuonna 1689 ranskalaiset tuhosivat sen raunioiksi. == Lähteet == Luokka:Rheinland-Pfalz Luokka:Saksan linnat
Rigi Bahnen

Rigi Bahnen (RB) on sveitsiläinen rautatieyhtiö, jolla on myös köysirata. Yhtiö toimii Keski-Sveitsissä Schwyzin ja Luzernin kantonien alueella. Yhtiön kotipaikka on Arth ja pääkonttori Vitznaussa. Rigi Bahnen harjoittaa lähinnä matkustajaliikennettä. Vuonna 2012 yhtiö kuljetti 1,3 milj. matkustajaa, pääosin matkailijoita Rigivuorella. == Historia == Rigi Bahnen aloitti toimintansa 1.1.1993, kun Arth-Goldaun radan omistaja Arth–Rigi-Bahn (ARB) ja Vitznau–Rigi Kulm -radan silloinen omistaja Vitznau–Rigi-Bahn (VRB) yhdistyivät. Rigi Bahnenin historia alkaa 1870-luvulta, kun Rigille rakennettiin rautatiet läheisiltä järviltä. Ensimmäisenä Rigibahn AG (RB) rakensi radan Vierwaldstätterseeltä, Vitznausta Rigi Staffelhöheen vuonna 1871. Rata on ensimmäinen yleisen liikenteen hammasrata Europassa. Arth–Rigi- Bahn (ARB) avasi radan Rigi Staffelhöhestä Rigi Kulmille vuonna 1873. Seuraavana vuonna Rigi Kaltbad–Scheidegg-Bahn (RSB) avasi radan Rigi Kaltbadista Rigi Unterstetteniin. Rata jatkui Rigi Scheideggiin vuonna 1875. Sama vuonna ARB aloitti liikenteen Zuginjärveltä Arthista Rigin korkeimmalle vuorelle Rigi Kulmille.Schienennetz Schweiz, s. 106, 112 RSB lopetti toimintansa vuonna 1931. Liikenne välillä Rigi Kaltbad – Rigi Scheidegg päättyi lopullisesti vuonna 1933 ja rata purettiin vuonna 1942. RB:n radan pääteasema siirtyi Arthista Arth-Goldauhun SBB:n aseman yhteyteen ja liikenne välillä Zuginjärvi – Arth-Goldau päättyi vuonna 1959.Schienennetz Schweiz, s. 17 Historiallinen Arth-Goldaun lähtölaituri (Hochperron) ratapihan yläpuolelta poistettiin käytöstä vuonna 2010 ja lähtöasema uusitaan. == Rataverkko == Rigi Bahnenin rataverkko koostuu kahdesta rataosuudesta, jotka yhdistyvät ylhäällä vuorella, Rigi Staffelin asemalla. RB:n rata yhdistyy SBB:n rataverkkoon Arth- Goldaun asemalla. RB:n radat ovat normaalilevyisiä (1 435 mm) ja koko matkaltaan Riggenbach-hammasratoja. Vitznau–Rigi Kulm -radan pituus on 6,9 kilometriä. Väli Arth-Goldau–Rigi Kulm on 8,6 kilometriä. Suurin jyrkkyys Vitznaun radalla on 250 ‰ ja Arth-Goldaun radalla 200 ‰. Korkeusero Arth- Goldausta (510 m mpy.) Rigi Kulmin asemalle (1 752 m) on 1 242 metriä ja Vitznausta (435 m) 1 317 metriä.Bahnprofil Schweiz, s. 70, 71 RB:n ratojen käyttöjännite on tasajännite 1500 V. Rataosuus Pituus, km Raideleveys, mm Käyttöjännite Käyttöönotto Vitznau – Rigi Kulm 6,9 1435 1500 V dc 1871–1873 Arth-Goldau - Rigi Kulm 8,6 1435 1500 V dc 1875 Yhteensä 15,5 == Köysirata == Rigi Bahnenilla on köysirata Vierwaldstätterseen rannalta Weggisistä (529 m mpy.) Rigi Kaltbadiin (1453 m). Radan korkeusero on 924 metriä ja pituus 2 310 metriä. == Liikenne == Rigin junaliikenne on ympärivuotista. Matka-aika Arth- Goldausta Rigi-Kulmille on 37–44 minuuttia, alaspäin 4 minuuttia kauemmin. Matka Vitznau–Rigi Kulm vie 30 minuuttia, alaspäin 40 minuuttia. Köysiratamatka Weggisistä Rigi Kaltbadiin vie 10 minuuttia. Köysirataliikenne on lähes ympärivuotista, maalis-huhtikuun ja marraskuun muutaman viikon katkoksia lukuun ottamatta. == Lähteet == * * * * * === Viitteet === == Aiheesta muualla == Luokka:Sveitsiläiset rautatieyhtiöt Luokka:Schwyzin kantoni Luokka:Luzernin kantoni
Little Village (albumi)

Little Village on samannimisen yhdysvaltalais-brittiläisen yhtyeen musiikkialbumi vuodelta 1992. == Kappaleet == # Solar Sex Panel – 3:47 # The Action – 3:25 # Inside Job – 4:17 # Big Love – 6:26 # Take Another Look – 3:40 # Do You Want My Job – 5:36 # Don't Go Away Mad – 3:39 # Fool Who Knows – 3:46 # She Runs Hot – 3:19 # Don't Think About Her When You're Trying to Drive – 4:33 # Don't Bug Me When I'm Working – 3:56 Kaikki laulut ovat Little Village -yhtyeen jäsenten Cooder / Hiatt / Keltner / Lowe tekemiä. Laulujen sanat on painettu CD-levyn mukana seuraavaan vihkoseen. Musiikkikustantajat ovat Tonopah & Tidewater Music / Whistling Moon Traveler Music / Careers-BMG Music Publishing Inc. BMI / Oooeee Music / Plangent Visions Music Inc. ASCAP paitsi "Inside Job" -kappaleen osalta Tonopah & Tidewater Music / LillyBilly Publishing BMI adm. by Bug / Oooeee Music / Plangent Visions Music Inc. ASCAP. == Kokoonpano == * Ry Cooder: kitarat, kitarasoolo (3, 4, 7, 8, 11), sähkökitara (10), laulu (2, 9, 11), taustalaulu, mandoliini (1) * John Hiatt: kitarat, kitarasoolo (2, 7), laulu (1, 3, 4, 6, 7, 9, 10, 11), taustalaulu, "varjolaulu" (5, 8), sähköpiano (7) (Hiatt oli tuolloin A&M; Recordsin artisti) * Jim Keltner: rummut, lyömäsoittimet, kitara (guitar compost, 1, 5, 7) * Nick Lowe: basso, laulu (5, 8, 9, 11), taustalaulu sekä Sonny Boy Williamson: saarnaaja kappaleella "Don't Bug Me When I'm Working". == Tuotantotiedot == * Äänitysvuosi: 1991 * Julkaisuvuosi 1992 * Levy-yhtiö Reprise Records * Tuottaja: Little Village * Vastaava tuottaja: Lenny Waronker * Tuotantoapulainen: Gail Pierson * Äänitys ja miksaus: Allen Sides Lenny Waronkerin kanssa * Apulaisäänittäjät: Ken Allardyce, Dan Bosworth, Rail Rogut * Masterointi: Bernie Grundman, Bernie Grundman Mastering Studios * Äänitysstudiot: ** Moula Banda Studios, Santa Monica, Kalifornia ** Ocean Wave Studios, Hollywood, Kalifornia * Taiteellinen suunnittelu: Tom Recchion ja Tony Berlant * Kannen valokuva: Charles Imsteph * Yhtyevalokuva: Jeffrey Newbury * Muut valokuvat: Susan Titelman * Neonvalokyltti: Larry Albright Studios == Arviot == * Allmusic: http://www.allmusic.com/album/r11836 == Lähteet == * CD Little Village (Reprise Records 7599-26713-2) 1992 === Viitteet === Luokka:Vuoden 1992 esikoisalbumit Luokka:Yhdysvaltalaiset popalbumit Luokka:Brittiläiset popalbumit
Viuhkapyrstökerttuli

Viuhkapyrstökerttuli (Basileuterus lachrymosus) on kerttulien heimoon kuuluva varpuslintu. ==Levinneisyys== Viuhkapyrstökerttulia tavataan El Salvadorissa, Guatemalassa, Hondurasissa, Meksikossa ja Nicaraguassa. Lajin kannaksi arvioidaan 50 000–499 999 yksilöä. Sen kannankehitys on laskeva, mutta laji on luokiteltu elinvoimaiseksi, koska sen ei uskota olevan vaarassa. ==Lähteet== Luokka:Kruunukerttulit
Peukaloiskerttuli

Peukaloiskerttuli (Zeledonia coronata) on peukaloiskerttulien heimoon kuuluva varpuslintu. Aiemmin laji on katsottu kuuluvaksi kerttuleihin ==Levinneisyys== Peukaloiskerttulia tavataan Costa Ricassa ja Panamassa. Lajia on kuvattu melko yleiseksi, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peukaloiskerttulit
Laulukerttuli

Laulukerttuli (Icteria virens) on turpiaalien heimoon kuuluva varpuslintu. Aiemmin laji luokiteltiin kerttuleihin. ==Levinneisyys== Laulukerttulia tavataan pesivänä Kanadan eteläosissa, suuressa osassa Yhdysvaltoja ja Meksikon pohjoisosissa. Talvehtivana sitä esiintyy etelämpänä Keski- Amerikassa. Lajin populaation on erittäin suuri ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Turpiaalit
Try

Try on amerikkalaisen laulaja-lauluntekijä Pinkin kappale hänen kuudennelta, Truth About Love-studioalbumilta. Kappaleen sanoittivat Busbee ja Ken West, sekä tuotti Greg Kurstin. Kappale on pop rock-balladi, joka kertoo riskinotosta, jonka seurauksiin rakkaudella ei ole väliä. Kappale julkaistiin singlenä ensimmäisillä julkaisualueilla 19. lokakuuta 2012. "Try" sai kriitikoilta pääosin positiivisen vastaanoton, joista jotkut totesivat sen olevan erottuva kappale ja kutsuivat sitä hitiksi. Kappale oli kaupallinen menestys, saavuttaen ensimmäisen sijan Espanjassa, sekä pääsi kymmenen parhaan joukkoon Australiassa, Itävallassa, Kanadassa, Saksassa, Italiassa, Uudessa- Seelannissa, Puolassa, Sveitsissä, Britanniassa ja Yhdysvalloissa, sekä saavutti sijan kahdenkymmenen parhaan joukossa monissa muissa maissa. Kappaleelle on tehty Floria Sigismondin ohjaama musiikkivideo, jossa ympärimaalattu Pink ja hänen miespuolinen kollegansa yrittävät ilmaista turhautuneisuuttaan nykytanssin avulla. ==Lähteet== ==Aiheesta muualla== * P!nk - Try YouTubessa * P!nk - Try (The Truth About Love - Live From Los Angeles) YouTubessa Luokka:Vuoden 2012 kappaleet Luokka:Pinkin kappaleet Luokka:Greg Kurstinin tuottamat kappaleet
Hispaniolankerttuli

Hispaniolankerttuli (Xenoligea montana) eli aiemmalta nimeltään haitinkerttuli on hispaniolantangaroiden heimoon kuuluva varpuslintu. Aiemmin laji luettiin kerttulien heimoon. ==Tuntomerkit== Hispaniolankerttuli on 14,5 cm pitkä. Sillä on oliivinvihreä yläpuoli ja harmaa pää. Alapuoli on valkoinen. Pyrstösulat ovat harmaat, ja niissä on valkoiset kärjet. Hispaniolankerttulilla on vahva musta nokka ja musta silmä, jonka ympärillä on valkoinen silmärengas. ==Levinneisyys== Hispaniolankerttulia tavataan Haitissa ja Dominikaanisessa tasavallassa. Se on luokiteltu vaarantuneeksi, koska sen levinneisyysalue ja populaatio ovat pienet, ja koska se on vähenemässä elinympäristöjen tuhoutumisen takia. Hispaniolankerttulikannaksi arvioidaan 2 500–9 999 yksilöä. ==Elinympäristö== Hispaniolankerttuli elää kosteissa vuoristometsissä 875–2 000, yleensä 1 300–1 800 metrin korkeudessa merenpinnasta. ==Elintavat== Hispaniolankerttuli käyttää ravinnokseen hyönteisiä ja siemeniä, joita se etsii matalalta tiheästä kasvillisuudesta. Se pesii luultavasti maassa tai lähellä maata huhti–toukokuussa. Hispaniolankerttulia tavataan usein pareittan, mutta joskus usean lajin sekaparvissa. ==Lähteet== Luokka:Hispaniolantangarat Luokka:Uhanalaiset linnut
True Love

True Love on amerikkalaisen laulaja-lauluntekijä Pinkin kappale hänen kuudennelta, vuonna 2012 julkaistulta The Truth About Love -studioalbumilta. Kappaleen sanoittivat Pink, Lily Allen ja Greg Kurstin. Kappaleella laulaa mukana Allen. Kappale julkaistiin albumin toisena promootiosinglenä vuoden 2013 alussa julkaistun "Are We All We Aren" jälkeen. Se julkaistiin yksinomaan Unkarin ja Hollannin radioille. 29. huhtikuuta 2013 tiedotettiin, että kappale julkaistaan albumin neljäntenä singlenä. Kappale lähetettiin ensimmäisenä Italian radioasemille virallisesti 28. kesäkuuta 2013. ==Lähteet== Luokka:Vuoden 2012 kappaleet Luokka:Pinkin kappaleet Luokka:Lily Allenin kappaleet Luokka:Greg Kurstinin tuottamat kappaleet
Newtontoppen

Newtontoppen on Huippuvuorten suurin ja korkein vuori, jonka korkeus on 1 717 metriä.http://www.peaklist.org/WWlists/ultras/EuroAtlanticP1500m.html Se sijaitsee Länsimaan saarella. Vuori on nimetty englantilaisen fyysikon Isaac Newtonin mukaan. Helge Backlund ja A. Vasilev valloittivat vuoren ensimmäisenä vuonna 1900. == Lähteet == Luokka:Huippuvuorten maantiede Luokka:Norjan vuoret
STIB

STIB (myös MIVB) on yhtiö, joka vastaa Belgian pääkaupungin Brysselin metro-, raitiovaunu- ja linja-autoliikenteestä. Se on alansa suurin toimia Belgiassa ja toimii 19 kunnan alueella Brysselin pääkaupunkiseudulla. Yhtiöllä on neljä metrolinjaa, 18 raitiovaunulinjaa, 50 bussilinjaa ja 11 yöbussilinjaa. STIB on lyhenne ranskan kielen sanoista Société des Transports Intercommunaux de Bruxelles. Yhtiön hollanninkielinen nimi on De Maatschappij voor het Intercommunaal Vervoer te Brussel, jota vastaa lyhenne MIVB. == Lähteet == == Aiheesta muualla == * Yhtiön www-sivut ranskaksi hollanniksi englanniksi Luokka:Bryssel Luokka:Belgialaiset yritykset Luokka:Liikenneyhtiöt